Diari Oficial de la Generalitat Valenciana


Sumari del DOGV 5962, del 25-02-2009 (2009/1978)

Informació pública de l'alternativa tècnica del Programa per al Desenvolupament d'Actuació Integrada de la Unitat d'Execució UE P-20 de SUP/P del Pla General d'Ordenació Urbana d'Alcalà de Xivert.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5962

Data del DOGV
:   25-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1978


Data del document
:   13-02-2009

Organisme emissor
:   Rosales Xx, SA

Tipus de document
:   Informació Pública

Descriptors 

:   * Alcalà de Xivert
    * pla d'urbanisme
    * empresa privada

Informació pública de l'alternativa tècnica del Programa per al Desenvolupament d'Actuació Integrada de la Unitat d'Execució UE P-20 de SUP/P del Pla General d'Ordenació Urbana d'Alcalà de Xivert. [2009/1978]  
El Ple de l'Ajuntament d'Alcalà de Xivert, en la sessió del dia 11 de juny de 2008, va acordar la tramitació per gestió indirecta del Programa per al Desenvolupament d'Actuació Integrada de la Unitat d'Execució P-20 de SUP/P (sòl urbanitzable amb ordenació detallada) del Pla General d'Ordenació Urbana d'Alcal+a de Xivert, i en va aprovar les bases particulars reguladores del concurs. Les esmentades bases van ser publicades en el Diari Oficial de la Comunitat Valenciana número 5835 de data 26 d'agost de 2008, i una vegada va ser ferm l'acord de la seua aprovació, van ser remeses al Diari Oficial de la Unió Europea el dia 17 de novembre de 2008 i l'anunci de licitació es va publicar en el Diari Oficial de la Comunitat Valenciana número 5898, de data 21 de novembre de 2008.  
La mercantil Rosales XX, SA, amb CIF8 U44251694, i domicili a l'avinguda César Augusto, número 29, local (50918), de Saragossa, interessada a participar en el concurs esmentat, en compliment del que disposa l'article 134 de la Llei 16/2005, de 30 de desembre, Urbanística Valenciana (LUV), sotmet a informació pública l'alternativa tècnica de la seua proposició, integrada per la memòria de programa per al desenvolupament d'actuació integrada i projecte d'urbanització.  
La informació pública d'estos documents s'efectua a través de la protocol·lització a la Notaria de Rafael Pedro Rivas Andrés, amb domicili a Alcossebre (12714), Centre Comercial Les Fonts, s/n, per mitjà d'una acta autoritzada en la forma deguda. Una còpia d'estos també ha de figurar a l'Ajuntament d'Alcalà de Xivert.  
D'acord amb l'article 134 de la Llei Urbanística Valenciana i l'article 293 del Reglament d'Ordenació i Gestió Territorial i Urbanística (aprovat pel Decret 67/2006, de 12 de maig, del Consell), en el termini d'un mes, comptador des de la publicació de l'anunci en el Diari Oficial de la Comunitat Valenciana, qualsevol persona podrà consultar la documentació a l'Ajuntament i a la Notaria esmentada, de dilluns a divendres, en els respectius horaris d'atenció al públic, amb l'objecte de formular-hi al·legacions, que es presentaran a l'Ajuntament o a la mateixa Notaria.   
Es preveu un termini per a l'aprovació del programa de dos mesos comptador des de l'obertura de les proposicions juridicoeconòmiques, si bé no està definit en les bases particulars; per això es tracta d'un termini basat en la legislació urbanística vigent. Així mateix, els efectes del silenci administratiu estan regulats en els articles 316 i 319.2 del Reglament d'Ordenació i Gestió Territorial i Urbanística.  
Sense perjudici del que s'ha dit adés i per tal de complir la competitivitat i lliure concurrència a què es referix l'article 168.1.a de la Llei Urbanística Valenciana, en el mateix termini, les companyies subministradores privades de serveis, la previsió de les quals s'inclou en el projecte d'urbanització exposat al públic, podran formular, sobre les seues necessitats d'infraestructures, propostes de conveni on es reflectisquen les condicions en què se'ls han de presentar les instal·lacions i canalitzacions, de garantia de qualitat i de contraprestació; tot això d'acord amb les disposicions vigents.  
Alcalà de Xivert, 13 de febrer del 2009.- L'administrador: Jesús Duarte Gallego.